ବଳରାମପ୍ରସାଦରେ ଖୋଲିଲା ଧାନମଣ୍ଡିଃ ଉଚିତ ମୂଲ୍ୟ ମିଳୁ ନ ଥିବାରୁ ଅସନ୍ତୋଷ\nବଅଁରପାଳ,୨।୧(ଡି.ଏନ.ଏ.)- ବଅଁରପାଳ ବ୍ଲକ ବଳରାମପ୍ରସାଦ ସମବାୟ ସମିତି ଲିଃ.ରେ ମଙ୍ଗଳବାର ଏକ ଧାନମଣ୍ଡି ଖୋଲା ଯାଇଛି। ସମିତି ସଭାପତି ବିଜୟ ସିଂ ଯୋଗଦେଇ ଏହାକୁ ଉଦ୍ଘାଟନ କରିଥିଲେ।\nବଳରାମପ୍ରସାଦରେ ଖୋଲିଲା ଧାନମଣ୍ଡିଃ ଉଚିତ ମୂଲ୍ୟ ମିଳୁ ନ ଥିବାରୁ ଅସନ୍ତୋଷ\t January 2nd, 19:29 PM January 2nd, 19:29 PM\nବଅଁରପାଳ,୨।୧(ଡି.ଏନ.ଏ.)- ବଅଁରପାଳ ବ୍ଲକ ବଳରାମପ୍ରସାଦ ସମବାୟ ସମିତି ଲିଃ.ରେ ମଙ୍ଗଳବାର ଏକ ଧାନମଣ୍ଡି ଖୋଲା ଯାଇଛି। ସମିତି ସଭାପତି ବିଜୟ ସିଂ ଯୋଗଦେଇ ଏହାକୁ ଉଦ୍ଘାଟନ କରିଥିଲେ। କୁଲାଡ଼, ଗିରାଙ୍ଗ, ଭୋଗବେରେଣି, କୁକୁଡାଙ୍ଗ ଓ ବଳରାମପ୍ରସାଦ ଆଦି ୫ଟି ପଞ୍ଚାୟତର ଚାଷୀମାନଙ୍କ ପାଇଁ ଏହି ମଣ୍ଡି ଖୋଲାଯାଇଛି। ଉଦ୍ଘାଟନୀ କାର୍ଯ୍ୟକ୍ରମରେ ସମିତି ସମ୍ପାଦକ ସୁଶାନ୍ତ ବେହେରା, କୁତାର୍ଥ ଚନ୍ଦ୍ର ସିଂ, ହରେକୃଷ୍ଣ ପଣ୍ଡାଙ୍କ ସମେତ ଗ୍ରାମର ବହୁ ବ୍ୟକ୍ତି ଉପସ୍ଥିତ ଥିଲେ। ତେବେ କୁଇଣ୍ଟାଲ ପିଛା ୨କେଜି ୭୫୦ ଗ୍ରାମ କାଟି ମୂଲ୍ୟ ଦିଆଯାଉଥିବାରୁ ଚାଷୀମାନେ ଅସନ୍ତୋଷ ବ୍ୟକ୍ତ କରିଛନ୍ତି। ପ୍ରଶାସନଠାରୁ ଆରମ୍ଭ କରି ସମସ୍ତେ ଧାନ କଟାଯାଉଥିବା ସମ୍ପର୍କରେ ଜାଣିଥିବା ମିଲ୍ର ସୁପରଭାଇଜର ରଞ୍ଜନ ସାହୁ ପ୍ରକାଶ କରିଛନ୍ତି। ବହୁ ବସ୍ତାରେ ଖରାପ ଧାନ ରହୁଥିବା ଯୋଗୁ ଏହି ଧାନ କଟା ଯାଉଥିବା ସେ ସଫେଇ ଦେଇଛନ୍ତି। ଏ ସମ୍ପର୍କରେ ବ୍ଲକ ଯୋଗାଣ ଅଧିକାରୀ ସଞ୍ଜୟ ପ୍ରଧାନ କୁହନ୍ତି, ଚାଷୀମାନଙ୍କଠାରୁ ଧାନ କାଟିବା ବେଆଇନ। ଯଦି ମିଲ୍ ପକ୍ଷରୁ ଏଭଳି ଧାନ କଟାଯାଇ ମୂଲ୍ୟାୟନ ଦିଆଯାଉଥାଏ, ତାହେଲେ ଏହାର ତଦନ୍ତ କରି କାର୍ଯ୍ୟାନୁଷ୍ଠାନ ଗ୍ରହଣ କରାଯିବ।
